Tirsdag formiddag blev en 21-årig frederikshavner varetægtsfængslet i fire uger ved et grundlovsforhør ved Retten i Hjørring. Den 21-årige er sigtet for at have overfaldet en 52-årig invalidepensionist fredag eftermiddag. Det oplyser anklager for Nordjyllands Politi, Torben Kaufmann. Den 52-årige mand kom fredag omkring klokken 17 kørende på sin invalidescooter i Frederikshavn. Da han passerede to mænd, kom han op at skændes med dem om, at han kørte for tæt på dem med sin scooter. Den ene af de to mænd, den 21-årige sigtede i sagen, sparkede ud efter den 52-årige og ramte ham i hovedet. Den 52-årige forsøgte at slå igen, men han blev væltet af sin scooter, hvorefter den 21-årige angiveligt sparkede ham i hovedet flere gange, indtil han blev bevidstløs.

Opsummering:
En 21-årig mand er tirsdag blevet varetægtsfængslet i fire uger for et overfald mod en 52-årig invalidepensionist i Frederikshavn. [b]Opdateret klokken 14.00.
[/b]